S-290/2009

Mál þetta, sem þingfest var 18. júní sl. og dómtekið samdægurs, var höfðað með ákæru lögreglustjórans á Hvolsvelli, dagsettri 19. maí 2009, á hendur Í-kk-þgf B-kk-þgf, kt. 000000-0000, Hunkubökkum, 880 Kirkjubæjarklaustri, og H-kvk-þgf J. B-kvk-þgf, kt. 000000-0000, Lómasölum 14, 201 Kópavogi,

„Fyrir fjársvik og skjalafals

I.

Gegn ákærða Í-kk-þgf fyrir fjársvik

Með því að hafa tvívegis veturinn 2008, tekið út vörur hjá R. Sigmundssyni, kt. 000000-0000, Klettagörðum 25 í Reykjavík, í heimildarleysi á reikning hjá Björgunarsveitinni Kyndli á Kirkjubæjarklaustri og villt á sér heimildir með því að hafa látist vera J-kk-nf J-kk-nf og J-kk-nf H-kk-nf:

1. Hinn 23. október 2008, tekið út staðsetningartæki af gerðinni GPS MAP 525 og minniskort að fjárhæð kr. 99.112,- og kvittað fyrir sem J-kk-nf H-kk-nf.

2. Hinn 4. desember 2008, tekið út staðsetningartæki af gerðinni GPS MAP 520, míkrófón MH67A8J fyrir VX2200 og minniskort að fjárhæð kr. 77.866,- og kvittað fyrir sem J-kk-nf J-kk-nf.

Telst þetta varða við 248. gr. almennra hegningarlaga nr. 19/1940.

II.

Gegn ákærða Í-kk-þgf fyrir skjalafals

Með því að hafa hinn 31. desember 2007, falsað nafn I-kk-ef B-kk-ef, kt. 000000-0000, á umboð en samkvæmt umboðinu gaf I-kk-nf ákærða Í-kk-þgf umboð til að undirrita sem ábyrgðarmaður fyrir hans hönd vegna yfirtöku á bílasamningi, sem ákærði svo notaði til að undirrita bílasamning við Lýsingu hf um bifreiðina AUDI A6, fastnúmer LK-663 með I-kk-þgf sem sjálfsskuldarábyrgðaraðila og ákærðu H-kvk-þf sem kaupanda.

Með því að hafa hinn 23. apríl 2008, falsað nafn I-kk-ef B-kk-ef, kt. 000000-0000, sem sjálfsskuldarábyrgðaraðila á skuldskeytingu hjá Avant vegna kaupa ákærðu H-kvk-ef á mótorhjólinu Kawasaki KLE, fastnúmer SH-335.

Telst þetta varða við 1. mgr. 155. gr. almennra hegningarlaga nr. 19/1940.

III.

Gegn ákærðu H-kvk-þgf fyrir skjalafals

Með því að hafa hinn 31. desember 2007, falsað nafn Þ-kvk-ef K-x-x B-x-x, kt. 000000-0000, sem votts á umboð en samkvæmt umboðinu gaf I-kk-nf B-kk-nf, kt. 000000-0000, ákærða Í-kk-þgf umboð til að undirrita sem ábyrgðarmaður fyrir hans hönd vegna yfirtöku ákærðu H-kvk-ef á bílasamningi við Lýsingu hf um bifreiðina AUDI A6, fastnúmer LK-663.

Með því að hafa hinn 23. apríl 2008, falsað nafn Þ-kvk-ef K-x-x B-x-x, kt. 000000-0000, sem votts á skuldskeytingu hjá Avant vegna kaupa ákærðu H-kvk-ef á mótorhjólinu Kawasaki KLE, fastnúmer SH-335.

Telst þetta varða við 1. mgr. 155. gr. almennra hegningarlaga nr. 19/1940.

Þess er krafist að ákærðu verði dæmd til refsingar og til greiðslu alls sakarkostnaðar.“

Ákærðu komu fyrir dóminn við þingfestingu málsins og játuðu greiðlega sök. Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærðu, sem óskaði ekki eftir skipuðum verjanda, hafði verið gefinn kostur á að tjá sig um lagaatriði og ákvörðun refsingar. Ákærðu kröfðust vægustu refsingar. Er játning ákærðu í samræmi við önnur gögn málsins og verða þau sakfelld fyrir brot sín en þau eru í ákæru rétt færð til refsiákvæða. Ákærðu hafa með háttsemi sinni unnið sér til refsingar.

Samkvæmt sakavottorðum sem liggja frammi í málinu hefur hvorugu ákærðu verið gerð refsing áður.

Refsing ákærða Í-kk-ef er ákveðin fangelsi í tvo mánuði. Með vísan til þess að ákærði játaði brot sín greiðlega, bæði fyrir lögreglu og dóminum, og þess að honum hefur ekki verið gerð refsing áður, þykir rétt að skilorðsbinda refsinguna og skal hún falla niður að liðnum tveimur árum, haldi ákærði almennt skilorð 57. gr. almennra hegningarlaga.

Refsing ákærðu H-kvk-ef er ákveðin fangelsi í einn mánuð. Með vísan til þess að ákærða játaði brot sín greiðlega og þess að henni hefur ekki áður verið gerð refsing, þykir rétt að skilorðsbinda refsinguna og skal hún niður falla að liðnum tveimur árum, haldi ákærða almennt skilorð 57. gr. almennra hegningarlaga.

Enginn sakarkostnaður hlaust af máli þessu.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði Í-kk-nf B-kk-nf sæti fangelsi í tvo mánuði en fresta skal fullnustu refsingarinnar og skal hún niður falla að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Ákærða H-kvk-nf J. B-kvk-nf sæti fangelsi í einn mánuð en fresta skal fullnustu refsingarinnar og skal hún niður falla að liðnum tveimur árum haldi ákærða almennt skilorð 57. gr. almennra hegningarlaga nr. 19/1940.

Á-kvk-nf G-kvk-nf.